CELEX: 32011D0007
Language: lt
Date: 1294358400000
Title: 2011/7/ES: 2011 m. sausio 7 d. Komisijos sprendimas, kuriuo dėl laboratorijų, kurioms leidžiama dirbti su gyvu snukio ir nagų ligos virusu, sąrašo iš dalies keičiamas Tarybos direktyvos 2003/85/EB XI priedas (pranešta dokumentu Nr. C(2010) 9592)  Tekstas svarbus EEE

8.1.2011   
            
            
               LT
            
            
               Europos Sąjungos oficialusis leidinys
            
            
               L 5/27
            
         KOMISIJOS SPRENDIMAS
   2011 m. sausio 7 d.
   kuriuo dėl laboratorijų, kurioms leidžiama dirbti su gyvu snukio ir nagų ligos virusu, sąrašo iš dalies keičiamas Tarybos direktyvos 2003/85/EB XI priedas
   (pranešta dokumentu Nr. C(2010) 9592)
   (Tekstas svarbus EEE)
   (2011/7/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies keičiančią Direktyvą 92/46/EEB (1), ypač į jos 67 straipsnio 2 dalį,
   kadangi:
   
               (1)
            
            
               Direktyva 2003/85/EB nustatytos būtiniausios kontrolės priemonės, kurios turi būti taikomos per snukio ir nagų ligos protrūkį, ir tam tikros prevencinės priemonės, kuriomis siekiama, kad kompetentingos institucijos ir ūkininkai būtų geriau informuoti apie šią ligą ir geriau jai pasirengtų.
            
         
               (2)
            
            
               Šioms prevencinėms priemonėms priklauso valstybių narių prievolė užtikrinti, kad tyrimų ir diagnozavimo tikslais su snukio ir nagų ligos virusu būtų dirbama tik Direktyvos 2003/85/EB XI priedo A dalyje išvardytose patvirtintose nacionalinėse laboratorijose.
            
         
               (3)
            
            
               Prancūzija oficialiai pranešė Komisijai, kad jos nacionalinės Direktyvos 2003/85/EB XI priedo A dalyje nurodytos Prancūzijoje įsikūrusios laboratorijos pavadinimas pasikeitė.
            
         
               (4)
            
            
               Siekiant teisinio tikrumo svarbu atnaujinti minėto priedo A dalyje nurodytą laboratorijų sąrašą. Todėl būtina pakeisti Prancūzijai skirtą įrašą Direktyvos 2003/85/EB XI priedo A dalyje nurodytame laboratorijų sąraše.
            
         
               (5)
            
            
               Todėl Direktyvos 2003/85/EB XI priedas turėtų būti atitinkamai iš dalies pakeistas.
            
         
               (6)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2003/85/EB XI priedo A dalyje Prancūzijai skirtas įrašas pakeičiamas taip:
   
      
                  „FR
               
               
                  Prancūzija
               
               
                  Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale de Maisons–Alfort
               
               
                  Prancūzija“
               
            
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. sausio 7 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 306, 2003 11 22, p. 1.